Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8518

k) ezen elemek közül egynek vagy többnek az érvényességi időszak alatti várható lényeges változásai. A TAF-nak választható elemeket a regionális léginavigációs egyezménnyel összhangban kell tartalmazniuk Megjegyzés. – A TAF-ban szereplő látás az előrejelzési domináns látásra vonatkozik. 6.2.4 A repülőtéri előrejelzéseket készítő meteorológiai irodáknak az előrejelzéseket folyamatosan ellenőrizniük kell és ha szükséges, azonnal módosításokat kell kiadni. Az előrejelzési közlemények hosszát és az előrejelzésekben megjelölt változások számát minimálisra kell korlátozni. 6.2.5 Azt a TAF-t, amely nem tartható folytonos felülvizsgálat alatt, törölni kell. 6.2.6 Ajánlás.– Egy rendszeres TAF érvényességi időszaka nem lehet kevesebb, mint 9 óra, és nem lehet több, mint 24 óra; ezt az időszakot a regionális léginavigációs egyezményben kell meghatározni. 12 óránál rövidebb időszakra érvényes rendszeres TAF-ot minden 3 órában ki kell adni, és azokat, amelyek 12-24 óráig érvényesek, minden 6 órában kell kiadni. 2007/70/II. szám 6.3 Leszállási előrejelzések 6.3.1 Leszállási előrejelzést az illetékes meteorológiai hatóság által kijelölt meteorológiai irodának kell készítenie; az ilyen előrejelzéseknek ki kell elégíteniük a helyi felhasználók és a repülőtértől körülbelül egy órás repülési időre lévő légijárművek igényeit. 6.3.2 A leszállási előrejelzéseket trend típusú előrejelzés formájában kell elkészíteni, ahogyan azt a regionális léginavigációs egyezmény meghatározza. 6.3.3 Egy trend előrejelzés a repülőtéri időjárási viszonyokban várható jelentős változások tömör bejelentéséből áll, amelyet egy helyi rendszeres vagy helyi különleges jelentéshez, vagy egy METARhoz, vagy SPECI-hez csatolnak. A trend előrejelzés érvényessége 2 óra annak a jelentésnek az időpontjától számítva, amely a leszállási előrejelzés részét képezi. 6.4 Előrejelzések felszálláshoz 6.4.1 Felszállási előrejelzést az illetékes meteorológiai hatóság által kijelölt meteorológiai irodának kell készítenie. 6.4.2 Ajánlás. – A felszállási előrejelzésnek egy meghatározott időszakra kell vonatkoznia és információkat kell tartalmaznia a futópálya rendszer felett várható viszonyokról, a talajszél irányáról és sebességéről, valamint annak bármilyen megváltozásáról, hőmérsékletről, a nyomásról (QNH), valamint helyi megállapodás alapján, bármely más elemről. 6.4.3 Ajánlás. – A felszállási előrejelzést az üzemeltetők és a hajózószemélyzet tagjainak kérésére 3 órával az indulás várható időpontja előtt rendelkezésükre kell bocsátani. 6.4.4 Ajánlás. – A felszálláshoz előrejelzéseket készítő meteorológiai irodáknak az előrejelzéseket állandóan felül kell vizsgálniuk, és ha szükséges, azonnal módosításokat kell kiadni. 6.5 Nem a világ területi előrejelző rendszer keretén belül kiadott területi és útvonali előrejelzések Megjegyzés. – A világ területi előrejelző rendszer keretében kiadott előrejelzésekre vonatkozó rendelkezéseket a 3. Fejezet és a 2. Függelék tartalmazza, és a kismagasságú repülések részére szóló területi előrejelzésekkel foglalkozó részek a 6.6 szakasz és az 5. Függelék alatt találhatók. 6.5.1 A területi és útvonal előrejelzéseknek tartalmazniuk kell a magassági szelet, a magaslégköri levegő hőmérsékletet, a szignifikáns útvonal időjárási jelenségeket, és a velük társuló felhőzetet. Kívánság szerint egyéb elemeket is bele lehet foglalni. Ez az információ azokra a légi üzemeltetésekre terjedjen ki, amelyekre időtartam, magasság és földrajzi kiterjedést illetően szánták. 6.5.2 A területi és útvonal előrejelzéseket készítő meteorológiai irodák kötelesek az előrejelzéseket folyamatosan ellenőrizni és szükség esetén módosításokat kibocsátani. 6.6 Területi előrejelzések kismagasságú repülések részére 6.6.1 Ha a 100-as repülési magasságszint alatt (maximálisan 150-es repülési szintig hegyes területen, vagy ennél nagyobb magasságig, ha szükséges) üzemelő forgalom sűrűsége szükségessé teszi az ilyen repülések számára területi előrejelzések rendszeres kiadását és elosztását, akkor az ilyen előrejelzések 2007/70/II. szám kiadásának gyakoriságát és érvényességnek pontos időtartamát vagy időszakát a meteorológiai hatóságnak a felhasználókkal folytatott konzultáció alapján kell meghatároznia. 6.6.2 Amikor a 100-as repülési szint alatt üzemelő járatok sűrűsége megkívánja AIRMET információk kiadását a 7.2.1 ponttal összhangban, az ilyen repüléseknek szóló területi előrejelzéseket az illetékes meteorológiai hatóságok közötti megállapodás szerinti formátumban kell elkészíteni. Ha rövidített köznyelvet használnak, az előrejelzést GAMET területi előrejelzésként kell elkészíteni, jóváhagyott ICAO rövidítéseket és számszerű értékeket alkalmazva. A területi előrejelzéseket úgy kell kiadni, hogy lefedjék a talajszint és a 100-as repülési szint (vagy hegyes területen 150-es repülési szint, vagy ha szükséges, magasabb szint) közötti réteget és tartalmaznia kell a kismagasságú jelenségekről szóló információkat az AIRMET információ kiadásának alátámasztására, és a kismagasságú repülések számára szükséges további információkat. 6.6.3 Kismagasságú repülések részére szóló területi előrejelzéseket, amelyeket az AIRMET információk kiadásának elősegítésére a meteorológiai irodák egymás között cserélnek, minden 6 órában ki kell adni egy 6 órás érvényességi időtartamra, és az illetékes meteorológiai irodák részére nem később, mint érvényességi időszakának kezdete előtt egy órával, továbbítani kell.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes